JY LEES NOU Effens anders avokado-ritz
Ek maak graag avokado-ritz met steurgarnale en gee die sous 'n Oosterse geur.
500-700 g steurgarnale, skoongemaak (hou 4-6 heel steurgarnale eenkant vir garnering (haal net die grys dermpies uit) sous
125 ml goeie mayonnaise
Paar druppels Tobasco-sous
60 ml dik, Oosterse slaaisous (Jy kan dit ook self maak met soja, olie, heuning, knoffel en gemmer.) om af te rond
2-3 middelslag-avokado's, gehalveer en ontpit
200 g soet blaarslaai, in dun repies gesny
Paprika en vars gemaalde swartpeper om af te rond Verhit 'n pot water tot kookpunt. Posjeer die steurgarnale 'n paar sekondes tot die vleis nie meer deursigtig is nie. Skep dadelik uit in yswater en dreineer. Maak die heel steurgarnale op dieselfde manier gaar, tot die dop pienk verkleur. Skep in yswater en dreineer.
Meng al die bestanddele vir die sous saam en skep oor die afgedopte steurgarnale. Meng liggies. Skil die avokado's en sny in wiggies. Werk op 'n halwe avokado per kop. Sit die avokado op blaarslaairepies. Skep 'n paar lepels steurgarnale in sous bo-op en rond dit af met paprika en swartpeper. Rond elke porsie af met 'n heel steurgarnaal.